
Inter  omnes  histologiae  partes  nulla  nec  difficultatis 
nec  laboris  plus  habet,  quam  ea,  quae  est  de  nervorum 
systemate.  Nam  postquam  inde  ab  aliquot  annis  de 
subtiliore  cerebri  et  medullae  spinalis  constitutione  per 
microscopium  quaeri  coeptum  est,  quamquam  summo- 
rum in  hoc  genere  virorum  in  ea  re  industria  collocata 
est,  tamen  nondum  quod  ex  omni  parte  satisfaciat  in- 
ventum est. 

Jam  quod  ego  in  ipso  quasi  studiorum  meorum 
limine  summis  illis  viris,  qui  in  hoc  genere  elaborarunt, 
me  adiungere  audeo,  nolim  id  arrogantiae  cuidam  meae 
tribui.  Nam  ut  bene  cognitum  habeo,  quot  quantasque 
difficultates  haec  res  habeat,  ita  persuasum  mihi  est, 
nisi  diuturna  exercitatione  et  indefesso  labore  nihil  in 
ea  perfici  posse. 

Liceat  igitur  mihi  mature  incipere  atque  aemulari 
quodammodo  summos  illos  viros,  qui  maximam  vitae 
partem  huic  studio  impenderunt,  ut  aliquando  fortasse 
aliquid  tamen  ad  rem  contulisse  iudicer. 

Elegi  autem,  in  qua  elaborarem,  quaestionem  de  ner- 
vorum systemate  centrali.  Ac  primum  quidem  quid 

hucusque  in  hoc  genere  effectum  sit  exponam,  et  quo- 
rum id  virorum  industriae  debeatur,  ita  ut  simul  libros, 
quos  de  hac  re  conscripserunt,  enumerem;  deinde  ex- 
plicabo, quibus  de  rebus  adhuc  dissentiant  viri  docti, 
quas,  qui  recte  iudicare  vult  de  statu,  in  quo  nunc  sit 
cognitio  constitutionis  systematis  nervorum , cognitas 
habere  debet;  postremo  comparatis  inter  se  methodis, 
quae  a singulis  propositae  sunt,  secundum  eorum,  qui 
recentissimo  tempore  de  hac  re  scripserunt,  sententias 
universam  de  gravissimis  spinae  dorsalis  partibus  doctri- 
nam adumbrabo. 

Sed  priusquam  rem  ipsam  aggrediar,  non  possum, 
quin  gratissimo  animo  agnoscam  summam  humanitatem 
Reicherti,  viri  celeberrimi,  professoris  huius  Acade- 
miae, qui  non  solum  consilio  me  suo  adiuvit,  sed  etiam 
bibliothecam,  quam  possidet,  amplissimam  usurpandam 
mihi  concessit.  Pro  quo  beneficio  et  ago  ei  gratias  quam 
maximus  et  habebo  semper. 

I.  EXPOSITIO  HISTORICA  DOCTRINAE  DE  SPINA 
DORSALI. 

Primus  recentiore  tempore  de  constitutione  spinae 
dorsalis  Ehrenbergius')  quaesivit,  qui  in  dissertatione 
quadam  Poggendorfii  annalibus  inserta  demonstra- 
vit, constitutionem  eius  tubulosam  esse,  quum,  quae 
tum  omnium  sententia  erat,  nervos  spinales  ex  cerebro 
originem  habere  putaret. 


‘)  Poggend.  Ann.  1833.  Bd.  38.  S.  451. 

Cuius  vestigia  secutus  Valentin^)  in  dissertatione 
de  cursu  et  extremo  fine  nervorum,  originem  eorum 
ex  cerebro  extra  dubitationem  posuisse  visus  est. 

Sed  qui  primus  de  cinerea  illa  spinae  dorsalis  sub- 
stantia deque  cellulis  gangliosis,  quae  ea  continentur, 
quaesivit,  Remak^),  is  hac  ipsa  sua  observatione  in- 
ductus est,  ut  dubitaret,  num  vere  nervos  spinales  ex 
cerebro  originem  habere  crederetur. 

Promota  est  quaestio  Hannoveri^)  studio,  qui  primus 
acidum  Chromicum  ad  indurandam  spinam  dorsalem 
adhibuit.  Nam  quum  hac  ratione  in  systema  nervorum 
centrale  variorum  animalium  inquisivisset  et  in  avibus, 
amphibiis  et  piscibus  fibras  transversas  demonstrasset, 
quod  in  animalibus  superiorum  ordinum  efficere  non 
potuit;  intellexit,  fibras  cerebrales  ex  cellulis  gangliosis 
originem  habere,  qua  de  re  postea  accuratius  etiam  ex- 
posuit, quum,  additis  imaginibus,  describeret  quomodo 
fibrae  nervorum  ex  parvis  illis  cellulis  substantiae  cor- 
ticalis in  cerebro  orirentur,  per  medullam  spinalem 
currerent  et  postremo  sub  angulis  obtusis  eam  relin- 
querent. 

Aliam  viam  inierunt  Stilling  et  Wallach^),  in 
alia  omnia  illi  discedentes.  Nam  quum  praefracte  ne- 
garent nervos  spinales  ex  cerebro  originem  habere,  con- 
tenderunt radices  nervorum  horizontaliter  per  medullam 

Nova  acta  Academ.  Caes.  Leop.  CaroL  Vol.  XVIIL 

2)  Observationes  anatomicae  etc.  de  System,  nerv.  et  natur. 
Berolini  1838. 

3)  Mxillefs  Arch*.  1840.  4.  S.  88. 

Ueber  d.  Text.  d.  Riickenmarks.  1842. 

spinalem  decurrere,  ita  ut  radices  anteriores  directe  cum 
posterioribus  lateris  alterius  cohaererent.  Et  quum  in 
hac  dissertatione  cellulas  gangliosas  Stilling')  ne- 
glexisset, in  alia  quadam,  quam  postea  edidit,  eas 
descripsit,  ita  tamen,  ut  quo  modo  eae  cum  radicibus 
neryorum  cohaererent,  non  explicaret,  sententiam  a 
Stilling  prolatam  primi  impugnaverunt  Biel  et  van 
Deen,  quorum  hic  inprimis  vivisectionibus  fibrarum  de- 
cursum indagare  conatus  est. 

Secutus  est  Volkmann^),  qui  primus  mensuram 
ad  hanc  quaestionem  solvendam  adhibuit.  Nam  quum 
ambitum  radicum  nervorum  et  albae  illius  substantiae, 
quae  parte  cervicali  medullae  spinalis  continetur,  accu- 
rate mensus  esset,  intellectum  est,  non  posse  omnes 
fibras  radicum  nervorum  eo  contineri.  Idem  propter 
multiplices  reflexiones  negat  simpliciter  coniunctas  esse 
fibras  cerebrales  cum  fibris  nervorum , quas  ductu 
transverso  (Querleitung)  in  spina  dorsali  effici  putat. 

Budge®),  Valentini  iUe  sententiam  probans,  mo- 
net posteriores  nervorum  radices  ranae  partim  directe 
in  cerebrum  adscendere,  partim  oblique  in  cineream 
substantiam  intrare,  ubi  amplius  observari  non  possint. 
Ipse  tamen  in  eam  inclinat  sententiam,  ut  eas  quoque 
in  cerebrum  adscendere  putet,  quum  improsperum  expe- 
rimenti successum  ab  ipsa  praeparationis  difficultate 
repetit. 


1)  Ueber  d.  Text.  d.  Medulla  oblong.  Erlangen  1843. 

2)  Wagner’s  Handwbrterbuch  d.  Physiol.  II.  p.  482. 
Muller’s  Archiv  1844.  p.  177. 

Quorum  virorum  industria  et  diligentia,  quum  docto- 
rum hominum  studia  commota  essent,  mox  plures  exorti 
sunt,  qui  huic  rei  operam  impenderent,  ita  ut,  quod 
ex  eo  tempore  de  hac  re  scriptum  est,  bibliothecae 
instar  sit. 

Praecipuum  inter  hos  locum  sibi  Stilling  vindicat, 
qui  indefesso  studio  de  hac  re  quaerere  perrexit,  quae- 
que hucusque  indagavit  peculiari  libro')  publici  iuris  fecit. 

Haud  minore  studio  Schroeder  van  d.  Kolk'“) 
rem  aggressus  est,  qui  eo  consilio  praecipue  de  medulla 
spinali  quaesivit,  ut  epilepsiae  causam  indagaret  eiusque 
curandi  certam  rationem  inveniret. 

Praeterea  Dorpati  Bidder*)  principe  et  auctore  com- 
plures iuvenes  docti  huic  quaestioni  operam  dederunt, 
qui  propter  systematis,  quod  de  medulla  spinali  pro- 
posuerunt, simplicitatem  plurimorum  assensum  tulerunt. 

Ac  praeter  ipsum  Bidder  inter  hos  nominandi 
sunt:  Schilling')  Kupffer®)  Metzler®)  Owjanni- 
kow’),  qui  de  structura  medullae  spinalis  avium,  piscium, 
amphibiorum  scripserunt.  AcKupffer  quidem  iuprimis 


*)  Neue  Unters.  iib.  d.  Bau  d.  Euckenmarks.  1858. 1859. 

2)  Bau  u.  Funct.  d.  Med.  spin.  u.  oblong.  ubersetzt  von  Theile. 
Braunschweig  1859. 

Bidder  u.  Kupifer,  Untersuch.  iib.  d.  Text.  d.  Euckenmarks. 
Leipzig  1857. 

q Diss.  de  med.  spin.  text.  Dorpat  1852. 

5)  Diss.  de  med.  spin.  text.  in  ranis.  Dorpat  1854. 

®)  Diss.  de  med.  spin.  avium  text.  liorpat  1855. 

’)  Disquisit.  microsc.  de  med.  spin.  text.  imprimis  in  piscib. 
fact.  Dorpat  1854. 

doctrinam  a schola  Dorpatensi  propositam  historia  evo- 
lutionis comparativa  firmare  studuit. 

De  medulla  spinali  ranae,  quam  hic  in  dissertatione 
sua  tractavit,  iam  ante  eum  quaesiverunt  E ngel^):  de 
medulla  spinali  animalis  nondum  evoluti  et  Blatt- 
mann‘“)  de  medulla  spinali  completi  animalis,  quorum 
observationes  Kupffer  et  auxit  et  correxit. 

Mox  tamen  haud  paucos  adversarios  nacti  sunt  Dor- 
patenses  inprimisque  Kolliker®),  qui  variis  libris  eorum 
sententiam  impugnavit  et  praeter  alios  quosdam  Stil- 
ling,  qui  de  eo,  in  quo  cardo  rei  vertitur,  num  in 
medulla  spinali  tela  conjunctiva  contineatur,  plane  ab 
eo  dissentit.  Etiam  Owjannikow  sententiam  de  me- 
dulla spinali  piscium  se  impugnaturum  esse  Mauthner^) 
memorat;  quum  ego  secundum  ea,  quae  ipse  de  spina 
dorsali  ranae  mihi  indagasse  videor,  quanquam  quaestio- 
nem ad  finem  perducere  nondum  potui,  non  possum 
quin  Kupffer  contradicam. 

In  Britannia  inprimis  Clark  e®)  compluribus  disser- 
tationibus de  nervorum  systemate  centrali  egregie  de 
hac  re  meruit;  in  Francogallia  Gratiolet®)  huic  rei 
operam  navavit. 


‘)  Zeitschrift  d.  kaiserl.  Gesellsch.  der  Aerzte  in  Wien  1847. 

Mikrosk.  anat.  Darst.  d.  Centralorgane  des  Nervensyst.  1850. 
®)  Mikrosk.  Anatomie,  Gewebelehre,  Zeitschr.  f.  wissenschaftl. 
Zoologie  1850.  Bd.  3. 

*)  Untersuch.  tib.  d.  Bau  d.  Kiickenmarks  d.  Fische,  Sitzungs- 
berichte  der  kaiserl.  Akad.  d.  Wissensch.  Bd.  34.  p.  31.  1859. 
Philosophic.  transact.  1851,  Part.  II.  1853,  Part.  III. 

®)  Structure  de  la  matiere  epiniere  in  „Institut“  1851. 

Denique  memorandi  sunt  R.  Wagner*),  Jacubo- 
witsch^),  Lenhosseck®),  Gerlach^). 

II.  DE  METHODO  QUAESTIONIS. 

Jam  si,  quid  horum  rirorum  studio  et  labore  effectum 
sit  quaerimus,  non  sine  admiratione  quadam  intelligi- 
mus,  pauca  admodum  extra  dubitationem  posita  esse. 
Nam  de  ipsis  etiam  elementis,  ut  ita  dicam,  vehementer 
inter  se  dissentiunt  viri  docti,  ut  perdifficile  sit  certa 
ab  incertis,  vera  a falsis  discernere. 

Quaerentibus  causam  sponte  se  offert  methodorum, 
quibus  singuli  usi  sunt,  varietas  atque  inde  nascens  in- 
vestigationis ambiguitas.  Itaque,  qui,  unde  ortae  sint 
nonnullae  controversiae  intelligere  recteque  de  iis  indi- 
care vult,  is  methodos,  quibus  singuli  usi  sunt,  cognitas 
et  pertractatas  habere  debet.  Quamobrem  non  abs  re 
fore  videtur,  singulas  iUas  methodos  conferre  et  inter 
se  comparare. 

Ac  proxima  quidem,  qua  antea  omnes  fere  usi  sunt, 
ea  est,  ut  in  medullam  spinalem  recens  e corpore 
eductam  inquiratur,  i.  e.  ut  segmenta  quam  subtilissima 
excerpantur  et  comprimendo,  dissuendo  acuum  ope  et 
ad  summum  vulgatissimis  reagentibus  magis  explicen- 
tur. Nam  a chemicis  remediis  omnes  fere  abhorrebant, 

‘)  GStting.  gelehrt.  Anzeig.  1850,  1851. 1854. 

2)  Mittheil.  uber  d.  feinen  Bau  d.  Gehims  u.  Riickenmarks. 
Breslau  1857. 

Neue  Untersuch.  tib.  den  feinen  Bau  d.  centralen  Nerven- 
systems  d.  Menschen.  Wien  1858. 

Mikroskopische  Studien.  Erlangen  1858. 

quod  propter  elementorum  mutationem  ea  non  posse 
non  in  errorem  inducere  putabant.  Hac  methodo  in- 
primis  usi  sunt  Valentin,  Remak,  Volkmann,  Engel, 
Blattmann. 

Sed  haec  methodus  quam  non  sufficiat,  facile  est 
videre.  Nam  ut  omittam,  difficillimum  esse  ex  materia 
medullae  spinalis,  pulti  simiUima,  segmenta  decerpere, 
quae  microspio  subiicere  possis,  ne  possunt  quidem  ista 
segmenta  claram  atque  perfectam  totius  rei  imaginem 
praebere.  Nam  omnes  eae  partes,  quae  subtilibus  mar- 
ginibus circumdatae  sunt,  quae  gravissimae  sunt  ad 
investigationem,  axium  cylindri  et  cellulae  gangliosae, 
vix  ac  ne  vix  quidem  conspiciuntur,  quod  ipsa  contenta 
tubulorum  et  cellularum  coeunt  et  guttas  adipis  emit- 
tunt , quibus , quod  obscuris  marginibus  circumdatae 
sunt,  subtiliores  lineae  obscurantur. 

Itaque  Stilling,  quum  persuasum  haberet,  non 
posse  hac  methodo  clare  cognosci  et  perspici  medullam 
spinalem,  spiritu  vini  eam  indurare  conatus  est.  Im- 
mersit igitur  medullam  in  alcoholem  summi  gradus  et 
per  aliquod  tempus  sub  eo  tenuit,  usque  dum  secari 
commode  potuit.  Sed  ne  haec  quidem  methodus  in- 
commodis caret,  quod  adeps  per  alcoholem  eductus 
inaequalibus  granis  per  partes  elementares  diffunditur, 
qua  re  imago  rei  obscuratur.  Alcohol  gradus  minoris 
a 15“  usque  ad  18“  quamquam  adipem  non  tam  cele- 
riter neque  tam  plane  extrahit,  tamen  id  incomodi  habet ; 
ut  materia  non  tam  firma  fiat  neque  tam  bene  secari 
possit,  ita  ut  in  secando  semper  vel  loco  aliquid  mo- 
veatur, vel  comprimatur,  quod  praecipue  in  subtiliore 

medulla  animalium  inferiorum  ordinum  accidit.  AUud 
incommodum  est,  quod  telae  in  alcohole,  quia  aqua 
maximam  partem  ex  iis  abit,  valde  corrugantur;  inde 
fit  ut  tela  conjunctiva  complicetur  et  falsam  ductus 
fibrarum  speciem  praebeat,  quae  non  sine  magna  diffi- 
cultate a genuinis  nervorum  fibris  discerni  possunt. 

Clark  e item  medullam  spinalem  in  Alcohole  indu- 
ravit induratamque  in  vasculo  vitreo,  adfusis  tribus  par- 
tibus acoholis  et  una  parte  acidi  aceti  pellucidam  reddi- 
dit; vel  macerabat  per  aliquot  horas  segmenta  exsecta 
in  illa,  quam  supra  commemoravi  mixtura,  deinde  alco- 
holis ope  aquam  expellebat,  terebinthina  pellucidam 
reddebat,  denique  balsamo  canadensi  includebat.  Mix- 
tura illa  ex  alcohole  et  acido  aceti  vim  suam  praecipue 
in  substantiam  cineream  exercet,  quam  multo  pelluci- 
diorem  reddit;  sed  utilior  etiam  ad  hanc  rem  tere- 
binthina est,  quae  alcoholem  penitus  ex  telis  expellit 
et  utramque  materiam  pariter  et  plane  pellucidam  reddit. 

Ac  quod  ad  pelluciditatem  attinet,  nihil  sane  ea  de- 
siderari patitur,  modo  ut  alcohol  plane  aqua  liber 
sit;  alioqui  enim  eae  partes  praeparati,  quae  adhuc 
aquae  aliquid  continent,  non  plane  a terebinthina  pe- 
netrantur, id  quod  Schroeder  van  der  Kolk  accidit, 
qui  eam  ob  causam  hanc  methodum  improbat  atque 
aliam  in  eius  locum  substituit,  quam  ipse  valde  com- 
mendat et  quae  sane  dignissima  est,  quae  commendetur 
ab  omnibus,  si  praeparata  quae  illius  ope  effinxit  tam 
praeclara  sunt,  quam  imagines  quas  libro  suo  de  ratione, 
quae  intercedit  inter  processus  cellularum  gangliosarum 
et  fibras  nervorum,  adiunxit.  Neque  tamen  eius  usus 

facilis  est;  quin  diuturna  opus  est  exercitatione,  si  quis 
tales,  quales  Schroeder,  imagines  repraesentare  vult. 
Equidem  nihil  hucusque  effeci,  quod  aliquatenus  saltem 
simile  esset  imaginibus  a Schroeder  datis.  Utitur') 
autem  ad  indurandam  medullam  spinalem  alcohole  a 
15“  usque  ad  80°,  sed  suadet  ut  medullam  quam  ce- 
lerrime induremus.  Ex  indurata  medulla  segmenta 
exsecat,  quae  aqua  irrigata  in  vitro  ponit  et  lamina 
vitrea  tegit.  Deinde  identidem  premendo  laminam  aquam 
per  segmentum  agitat,  donec  non  amplius  colorem 
lacteum  refert,  quod  ubi  fit,  omnes  micae  adipis  et  par- 
ticulae solutae  ablutae  sunt.  Jam  in  particulam  ita 
elotam  nonnullas  guttas  infundit.  Deinde  praeparatum 
, rursus  lamina  tegit  immotumque  stare  sinit.  Octo  vel 
decem  diebus  praeteritis  calcium  chloratum  quum  et  fibris 
nervorum , et  cinereae  substantiae  aquam  detrahat,  prae- 
paratum plane  pellucidum  facere,  ita  ut  partes  elemen- 
tares  accurate  descriptas  repraesentaret,  dicitur.  Postremo 
ea  praeparata,  quae  satisfacere  videntur,  asservantur, 
marginibus  laminae  bitumine  malthatis. 

Loco  alcoholis  ad  indurandam  medullam  Hannover 
primus  acido  chromico  usus  est  eiusque  exemplum  postea 
plerique  secuti  sunt.  Adhibuit,  ut  ipse  refert,  unam 
partem  acidi  chromici  et  sedecim  partes  aquae,  quam 
tamen  solutionem  ipse  postea  nimis  fortem  esse  dixit. 
Koelliker,  qui  et  ipse  acido  chromico  usus  est,  colo- 
ris solutionis  rationem  habendam  esse  censet  et  ad  in- 
durandam medullam  colorem  vini  gilvi  commendat. 


‘)  1.  c.  p.  30. 

Bidder  vero  hanc  notam  satis  accuratam  esse  negans, 
ipse  solutionem  1 vel  1*/,  Vo  aptissimam  esse  dicit; 
eiusmodi  solutione  piscium  medullam  post  octo  dies, 
felium  et  canum  post  tres  vel  quinque,  majorum  mam- 
malium post  quatuor  vel  sex  septimanas  satis  indu- 
rari dicit. 

Ac  qualitatem  solutionis  maximi  ad  rem  momenti 
esse  quivis  facile  intelligit;  quae  si  recte  instituta  est, 
medulla  ita  induratur,  ut  facile  secari  possit;  quum 
contra,  si  nimis  acida  solutio  est  particulae  fragiles  vel 
rigidae  parumque  molles  fiunt.  Equidem  animadverti 
praeparata  eo  meliora  fieri,  quo  tardius  organa  indu- 
rantur. Itaque  ad  parvos  pisces  et  amphibia  solutionem 
multo  magis  dilutam  adhibeo,  fere  vel  X 7^.  Sed 
opus  est,  ut  ea  aliquoties  mutetur  et  satis  ampla  copia 
in  unamquamque  substantiae  indurandae  partem  infun- 
datur. Ita  ego  ex  medulla  ranae,  quum  complures 
menses  in  illa  solutione  iacuisset,  satis  pulchra  prae- 
parata nactus  sum.  Praecipue  hac  ratione  illud  in- 
commodum vitatur,  cuius  Bidder  mentionem  facit,  ut 
alba  et  cinerea  substantia  non  plane  eodem  modo  in- 
durentur. Nam  illud  discrimen,  ubi  substantia  tardius 
induratur,  sensim  evanescit.  Ceterum,  etsi  facile  con- 
cedo Bidder,  magnam  ad  rem  vim  habere  varias  telae 
qualitates,  quae  partim  ne  demonstrari  quidem  possint, 
tamen  affirmare  ausim,  si  quis  solutiones  satis  dilutas 
adhibeat,  haud  facile  praeparata  pessumdatum  iri. 


1)  Bidder  u.  Kupffer,  Unters.  iib.  d.  Text.  d.  Ruckenm.  p.  2. 

2)  1.  c.  p.  3. 

Acidum  chromicum  facit  ut  telae  obrigescant,  sed  non 
ut  universa  substantia  corrugetur,  sicut  fieri  solet,  ubi 
spiritus  vini  adhibetur.  Elementa  nervorum  in  univer- 
sum non  mutantur,  nisi  quod  cellulae  gangliosae,  etsi 
suum  inter  se  situm  retinent,  aliquantulum  contrahun- 
tur. Colorem  autem  quem  acidum  chromicum  praepa- 
ratis inducit,  maximi  momenti  ad  discernenda  elementa 
nervorum  esse,  nonnulli  putaverunt,  Bidder  secuti,  qui 
cellulae  nerveae  colorem  accipere,  corpuscula  telae  con- 
junctivae non  accipere  dicit.  Neque  tamen  tam  certo 
illae  cellulae  colorem  accipiunt,  ut  secundum  eum  di- 
scrimen facere  possis.  Confirmat  hoc  Jacubowitsch  ‘), 
qui  etiam  dicit,  telam  copulativam  in  nniversum  maxime 
colorem  accipere,  ita  ut,  quo  plures  telae  conjunctivae 
partibus  contineantur,  eo  magis  colorem  accipiant. 

Sed  quamquam  multis  nominibus  ea  praeparata, 
quae  acido  chromico  conficiuntur,  iis  praestant,  quae 
spiritu  vini  fiunt,  id  tamen  incommodi  habent,  quod 
minus  pellucida  sunt.  Cui  incommodo  ut  mederetur, 
Koelliker  segmenta  solntione  diluta  Kali  caustici  vel 
Natri  irrigavit,  quo  fit,  ut  ipsum  quidem  praeparatum 
colorem  subviridem  accipiat,  singula  autem  elementa 
clariora  reddantur,  praesertim  si,  postquam  praeparatum 
Kali  aut  Natro  satis  penetratam  est,  Gly cerino  id  im- 
buas. Etiam  acidum  sulphuricum  dilutum  ad  hanc  rem 
adhiberi  potest.  Nam  quum  tela  conjunctiva  hoc  acido 
intumescat  et  pellucida  reddatur,  haec  ratio  interdum 
pulcherrima  praeparata  praebet.  Sed  plerumque  ea 
aliquid  habent,  quod  naturae  et  veritati  non  satis  re- 


*)  1.  c.  p.  6. 

spondeat.  Perpulchras  imagines  praeparata,  quae  per 
acidum  chromicum  effecta  sunt,  praebent,  si  ea  secun- 
dum methodum,  quam  Gerlach  ')  proposuit,  carmino 
imbuas.  Etenim  Gerlach  particulas  exsectas  Kali 
chromico,  cuius  solutio  vini  gilvi  colorem  refert,  indurat, 
easque,  quum  per  quatuor  septimanas  in  ea  iacuerunt, 
in  mixturam  immittit,  constantem  ex  duabus  vel  tribus 
guttis  .carmini  in  liquore  ammonii  caustici  soluti  et 
una  uncia  aquae,  in  eaque  per  duos  vel  tres  dies  iacere 
sinit.  Atque  carmino  maxime  imbuuntur  nuclei,  deinde 
cellulae  earumque  processus  et  cylindri  axium,  minus 
elementa  telae  conjunctivae.  Etiam  substantia  gelatinosa 
haud  parum  imbuitur  carmino  et  intensiore  colore  fa- 
cile discernitur  a substantia  cinerea;  materia  alba  mi- 
nime coloratur,  ita  ut  in  ea  axium  cylindri  in  sectione 
transversa  rubris  punctis  clare  in  oculos  incurrant.  Sed 
multam  haec  methodus  exercitationem  poscit,  quod  et 
solutionis  qualitas,  et  tempus,  per  quod  segmenta  in 
ea  iacent,  et  copia  liberi  ammoniaci,  quae  in  mixtura 
inest,  permultum  ad  rem  confert. 

Quum  carmino  imbuta  sunt  segmenta,  adhibita  tere- 
binthina pellucida  reddi  possunt,  postquam  alcoholis  ope 
aqua  ex  iis  expulsa  est. 

Praeterea  utilissima  est  siccatio  praeparatorum, 
quam  cl.  Reichert  commendavit.  Hac  methodo  et 
Bidder^)  et  Jacubowitsch usi  sunt  et  uterque 
eam  summopere  laudat.  Bidder  ait  meduUam  spina- 
lem minorum  animalium,  quum  per  viginti  quatuor 


‘)  1.  c.  p.3.  - 2)  1.  c.  p.  7. 


3)  1.  c.  p.  7. 

horas  in  conclavi  mediae  temperationis  pependerit,  satis 
exsiccatam  esse,  ut  cultro  commode  secari  possit.  Sed 
illud  in  hac  methodo  vituperat  Bidder,  quod  nervo- 
rum cellulae  coloribus  non  instructae  sint;  cui  tamen 
incommodo  facile  mederi  poteris,  si  illa  praeparata  car- 
mino imbuas,  quod  eo  etiam  se  commendare  videtur, 
quod  sic  utilissime  adhiberi  poterunt  ad  corrigenda  ea 
praeparata,  quae  acido  chromico  effecta  sunt. 

Propria  quadam  et  peculiari  ratione  Jacubowitsch’) 
usus  est,  quam  ipse  valde  commendat,  et  quae  sane  ad 
singulas  partes  accuratius  cognoscendas  maximi  mo- 
menti est,  etsi  non  satis  organorum  subtilitatem  spe- 
ctare videtur.  Is  enim  integra  animalia  in  aqua,  cui 
parva  copia  acidi  hydrochlorati  admixta  erat,  per  tres 
dies  coxit.  Quum  deinde  cerebrum  et  medullam  spi- 
nalem exemisset,  unam  partem  statim  in  acidum  chro- 
micum  immisit,  alteram  in  aethere  unam  per  horam  coxit. 
Tum  per  aliquot  septimanas  eam  in  acidum  sulphuri- 
cum  valde  dilutum  immisit  et  postremo  item  in  acidum 
chromicum  intulit.  Hac  methodo  id  effici  dicit,  ut  tela 
coniunctiva,  quantum  fieri  potest,  deleatur,  elementa 
autem  nervorum,  cellulae  gangliosae  cum  suis  proces- 
sibus, fibrae  nervorum  et  nudi  axium  cylindri  plane 
serventur  et  cellulae  simul  distinctum  colorem  accipiant. 

Lenhosseck  methodum  suam,  qua  tamen  non  ita 
multa  effecisse  videtur,  nondum  evulgavit. 

Wagner  ad  induranda  organa  solutione  Hydrargyri 
bichlorati  usus  est. 


q 1.  c.  p.  18. 

III.  DE  TELA  CONIUNCTIVA  IN  MEDULLA 
SPINALI. 

Maximi  momenti  sunt  hae,  quas  modo  exposuimus, 
yariae  methodi,  ubi  quaeritur,  quid  conferat  ad  con- 
struendum systema  centrale  nervorum  tela  coniunctiva; 
quae  quidem  quaestio  inter  omnes,  quae  ad  doctrinam  de 
medulla  spinali  pertinent,  gravissima  esse  videtur.  Nam 
quum  tela  coniunctiva,  aut  vera  aut  immutata,  quasi 
fundamentum  omnium  corporis  organorum  sit,  sponte 
apparebat,  etiam  elementa  formarum  medullae  spinalis 
ab  hac  materia  repetenda  esse.  Quo  magis  mireris,  e 
multis  illis*,  qui  recentiore  tempore  accuratissime  de 
hac  exposuerunt,  paucos  admodum  intellexisse,  quantum 
conferat  tela  coniunctiva  ad  componenda  nervorum  or- 
gana. 

Itaque  praeclare  meruisse  indicandi  sunt  Bidder^) 
et  Kuppfer,  qui  primi  in  egregio  suo  opere  accurate 
et  convenienter  conditioni  litterarum,  qualis  hodie  est, 
de  gravissima  hac  quaestione  exposuerunt  et  demon- 
strarunt, quanta  copia  telae  conjunctivae  in  medulla  insit. 
Inde  ab  octavo  usque  ad  duodetricesimam  eius  libri 
paginam  ea,  quae  singuli  hucusque  hac  de  re  propo- 
suerunt, exponunt  et  diiudicant;  quae  quia  plurimi  mo- 
menti sunt  ad  discernendam  eam,  quam  nos  tractamus 
quaestionem,  breviter  hic  repetam. 

Exstat  iam  satis  diu  accurata  et  perspicua  descriptio 
telae  coniunctivae  in  medulla  aKeuffeP)  prolata,  quae 

1)  1.  c.  p.  8 — 24. 

2)  Gewebelehre.  2.Aufl.  p.  161. 177.  181. 

per  multos  annos  neglecta  iacuerat,  donec  a Bitter 
denuo  examinata  et  recte  aestimata  est.  Keuffel  duas 
substantias  discernit,  alteram  fibrosam,  medullarem  alte- 
ram, quarum  haec  formam  medullae  spinalis  constituat 
et  eam,  quae  paene  fluida  est,  sustineat.  Immisit  enim 
particulam  organi  per  septimanam  et  amplius  in  solu- 
tionem kali  caustici,  deinde  eam  in  segmenta  dissecuit, 
quas  aqua  eluebat  et  penicillo  purgabat.  Quo  facto  tela 
reticulata,  ex  tenuissimis  fibris  constans,  apparuit,  e 
quibus  maximae  tamquam  radii  a peripheria  ad  centrum 
currunt,  aliae  inde  a processu  piae  matris,  qui  se  in 
sulcum  longitudinis  anteriorem  immittit,  ad  substantiam 
cineream  decurrunt.  Quae  fibrillae,  quum  inter  se  con- 
iunguntur,  directio  centripetalis  earum,  quae  ab  orbe 
circumeunto  proficiscuntur,  obtegitur  oriturque  tela  reti- 
culata, in  qua,  secundum  directionem  longitudinalem 
medullae  spinalis  spectata,  canaliculi  insunt,  quibus 
facile  diffluens  materia  medullae  continetur.  Keuffel 
hanc  substantiam  „ verdichteter  Zellstotf“  esse  dicit  sive 
neurilemma,  quod  a neurilemmate  nervorum  peripheri- 
corum eo  tantum  differat,  quod  latera  canalium  per- 
forata sint. 

Contra  sententiam  ab  Henle')  datam  plane  improbat 
Bidder  eumque  a recta  via  aberrasse  dicit.  Is  sub- 
stantiam medullarem  et  cerebri  et  medullae  spinalis 
totam  ex  tubulis  nerveis  constare  indicat,  et  in  gelati- 
nosa solum  substantia  consentiens  cum  Remak  corpu- 
scula granosa  et  tenues  fibras  primitivas  se  animadvertisse 


b Allgemeine  Anatomie.  Leipzig  1841.  p.  670. 

ait,  quae  inde  ab  arachnoidea  vel  pia  matre  in  sulcum 
posteriorem  intrarent.  Eadem  elementa  in  filo  terminali 
exstare  contendit  una  cum  ampla  copia  perfectae  telae 
coniunctivae. 

A Bidder  prolatam  sententiam  maxime  Stilling') 
impugnat,  qui  pauca  tantum  elementa  telae  coniunctivae 
in  medulla  spinali  exstare  dicit,  quamquam  ipse  quoque 
processum,  forma  papillae,  describit,  quae  a cinerea 
substantia  in  anteriorem  sulcum  intret,  plerumque  con- 
stans ex  continuationibus  piae  matris,  quae  ab  anteriore 
ad  posteriorem  partem  eant  indeque  per  semicirculum 
ad  cineream  substantiam  redeant,  ubi  sensim  evanescant. 

Stilling  igitur,  plane  a Bidder  dissentiens  haec 
elementa  telae  coniunctivae  penitus  a fibris  cinereae 
substantiae  separat,  quas  „grauen  Fasern"  ex  nervorum 
materia  constare  autumat,  quemadmodum  etiam  alio 
loco^)  aperte  dicit,  totam  medullam  spinalem  inde  ab 
infima  parte  tubulis  nerveis  longitudinalibus  et  trans- 
versalibus constare. 

Arnold®)  maxime  sequitur  Keuffel,  nisi  quod 
fibras  cinereae  substantiae  praecipue  ex  fibris  nerveis 
constare  putat;  telam  coniunctivam  ex  substantia  (gra- 
nulosa) constare  dicit,  cuius  elementa  0,005  — 0,002"' 
contineant. 


*)  Uber  d.  Text.  u.  Function.  d.  Med.  oblong.  Erlangen  1843. 
p.  13. 

*)  Stilling  u.  Wallach,  Untersuch.  tib.  d.  Text.  d.  Kuckenm. 
Leipzig  1842. 

*)  Bemerk.  iib.  d.  Bau  d.  Him  u.  Rtickenm.  Ziirich  1838. 
p.  11  u.  12.  Handbucb  d.  Anat.  Bd.  I.  p.  260. 

Koelliker^)  in  priore  libro  telae  coninnctivae  spe- 
ciatim  mentionem  non  facit ; describit  pallidam  ex  tenui- 
bus granis  compositam,  quae  valde  similis  sit  ei  ma- 
teriae , quae  cellulis  contineatur  et  libera  nervorum 
grana,  ad  nervorum  Ula  elementa  pertinentia.  Eecen- 
tiore  tempore  a Virchow  potissimum  adductus  est, 
ut  concederet,  in  cinerea  substantia  telam  coniunctivam 
inesse;  sed  circa  vasa  tantum  et  in  fundamento  ante- 
rioris et  posterioris  sulci  eam  exstare  ait. 

(Ceterum  non  possum,  quin  addam  Bidder  non 
animadvertisse,  Koelliker^),  quamquam  de  plerisque 
rebus  dissentiat,  secum  tamen  de  ceUis  substantiae  cen- 
tralis, sicut  de  multis  cellulis  substantiae  cinereae  con- 
sentire.) 

Sed  de  investiganda  tela  coniunctiva  recentiore  tem- 
pore optime  Virchovp^)  meritus  est,  qui  etiam  in  me- 
dulla spinali  eam  accuratius  descripsit.  Ostendit  enim 
sub  epithelio  ventriculorum  cerebri  et  circum  canalem 
centralem  substantiam  exstare  (ependyma  vocat),  quae 
apertissimam  telae  coniunctivam  notam  habeat,  tum 
quod  constructione  fibrillari  sit,  tum  quod  corpora  amy- 
lacea  in  se  contineat,  eamque  materiam  sine  certo  et 
definito  fine  in  cineream  substantiam  penetrare.  Huic 
ependymati  etiam  substantiam  pellucidam  in  centro 
medullae  spinae  dorsalis  adiudicat,  (substantia  grisea 
centralis  Koelliker)  quippe  quae  maiores  tantum  et 
perfectiores  cellulas  contineat,  quam  quae  ventriculis 

‘)  Gewebelehre.  1859.  Mikroskopische  Anatomie  1850. 

2)  Gewebelehre  1835. 

3)  Virchow’s  Archiv.  Bd.  VI.  Berlin  1853.  p.  136. 

continetur.  Praeterea  Virchow  mollem  quandam  ma- 
teriam exstare  putat  pertinentem  illam  „ ad  materiam 
coniunctivam  universam?"  quae  per  elementa  nervorum 
centralium  penetret. 

Ac  stroma  quidem  fundamentale,  quod  quasi  tabu- 
latum cinereae  substantiae  sit,  etiam  alii  exstare  con- 
cesserunt, ut  R.  Wagner*),  qui  tamen  et  histologice 
et  chemice  materiae,  quae  cellulis  gangliosis  contineatur, 
similem  eam  esse  dicit,  ob  eamque  rem  eam  locum 
tantum  telae  coniunctivae  tenere  putat. 

Etiam  Lenho  ssek^)  negat  stroma  illud  fundamen- 
tale, indiscretum,  hyalinum,  quod  commemorat,  in 
quod  cellulae  gangliosae  immissae  sunt,  vere  et  directe 
telam  conjunctivam  esse;  sed  prope  canalem  centralem 
tantum  cum  Clarke  crassas  fibras  telae  conjunctivae  in 
longitudinem  porrectas  exstare  statuit.  Neque  Schroe- 
der  van  derKolk®)  in  egregio  suo  opere  telae  con- 
junctivae multum  tribuit,  sed.  ad  id  tantum  valere  ait, 
ut  fulcrum  sit  densissimo  illi  reti  vasorum,  quod  in  ci- 
nerea substantia  inesse  putat. 

Bidder*),  Virchow  adstipulatus,  statuit  stroma  fun- 
damentale, quod  in  interiore  superficie  partium  centra- 
lium inveniatur  et  ad  telam  conjunctivam  pertineat, 
falso  pro  substantia  nervea  habitum  esse,  idque  etiam 
de  aliis  regionibus  partium  centralium,  in  quibus  ci- 
nerea substantia  inveniatur,  partim  etiam  de  alba,  va- 
lere dicit. 

q GStting.  Nachricht.  1854.  No.  3.  p.  8. 

■^)  Neue  Untersuch.  Wien  1855.  p.  8. 

3)  l.  c.  p.  28.  — *)  1.  c.  p.  16-24. 

Ceterum  plane  iis  adsentit,  quae  Keuffelius  pro- 
tulit, sed  ea  valde  amplificat,  praesertim  quod  attinet 
ad  substantiam  gelatinosam  et  minores  cellulas  cinereae, 
ut,  ubi  ad  eam  partem  venerimus,  copiosius  explica- 
bimus. 

Inter  recentiores  imprimis  Jacubowitsch‘),  sen- 
tentiam a Bidder  promulgatam  de  iis  medullae  spi- 
nalis partibus , quas  ultimo  loco  commemoravimus, 
impugnavit,  quamquam  stroma  telae  conjunctivae  tale 
esse,  quale  id  Bidder  describit,  concedit. 

IV.  DE  CINEREA  SUBSTANTIA. 

Ex  quo  de  medulla  spinali  quaerere  coeperunt  viri 
docti,  semper  animum  attenderunt  ad  insignem  illam, 
ne  nudum  quidem  oculum  fugientem,  figurationem,  quae 
in  medullae  spinalis  sectione  apparet,  quum  partes  in- 
teriores cinerea  et  pellucida  qualitate  sint,  quae  eas 
distincte  ab  exterioribus,  quae  album  magis  colorem 
referunt,  discernit.  Haec  cinerea  substantia,  quae  etiam 
in  medulla  oblongata  et  in  cerebro  invenitur,  non  po- 
tuit non  pro  peculiari  et  gravissima  parte  organorum 
centralium  haberi,  propterea  quod  alba  substantia  in 
universum  cum  nervis  periphericis  consentiebat.  Itaque 
viri  docti  summo  studio  hanc  substantiam  pervestigarunt 
et  postquam  elementa  singularum  formarum  eius  cognita 
sunt,  cellulae  numerosae  cum  processibus  suis  et  varii 
ductus  fibrarum,  summo  labore  et  vim  et  conjunctionem 


q 1.  c.  p.  18  et  19. 

harum  partium  definire  conati  sunt.  Neque  tamen  huc- 
usque certi  quid  de  hac  re  constitutum  est,  nisi  quod 
de  nonnullis  rebus  omnes  fere  consentiunt. 

Quum  nunc  omnes  fere  aut  obscure  aut  aperte  con- 
cesserint, fundamentum  cinereae  substantiae  ex  tela  co- 
pulativa constare,  summo  studio  certatur,  utrum  praeter 
illud  quidquam  in  ea  telae  copulativae  accenseri  de- 
beat nec  ne. 

1.  Cellulae  substantiae  cinereae. 

Ex  elementis  cellulosis  omnium  consensu  maiores 
tantum  cellulae  in  anteriore  parte  cinereae  substantiae 
telae  nerveae  accensentur.  Has  enim  et  constructio  pe- 
culiaris et  situs,  sicut  arcta  quoque  conjunctio,  quae  inter 
eas  et  nervorum  fibras  intercedit,  ad  elementa  nervea 
pertinere  demonstrant.  Sed  de  ipsa  qualitate  dissidetur, 
quum  Bidder^)  dicit,  mollem  et  pellucidam  materiam 
earum  sine  involucro  in  cineream  substantiam  immissam 
esse,  Kblliker^)  vero  statuit,  tenuibus  eas  membranis 
instructas  esse,  quod  ex  qualitate  earum  cellulosa  ne- 
cessario consequi  iudicat.  Atque  ut  refellat  quam 
Bi;dder  profert  sententiam,  cellulas  gangliosas  apolares 
exstare  dicit,  quas  tamen  Bidder  extare  negat. 

Accedimus  nunc  ad  locum  controversum  in  hac  re 
gravissimum:  qualis  sit  ratio  processuum  maiorum  harum 
cellularum  gangliosarum.  Hi  enim  processus  vario  nu- 
mero in  cellulis  reperiuntur  et  cineream  substantiam 


*)  Bidder  u.  Kupflfer  p.  56. 
Gewebelehre  1859.  p.  281. 

quoquoversus  penetrant,  partim  etiam  albam.  Bidder') 
quinque  plurimum  exstare  putat;  Kolliker  vero, 
Schroeder  van  der  Kolk^),  Jacubowitsch* *)  etiam 
cellulas  cum  numerosioribus  processibus  extare  statuunt. 
Ac  Bidder  quidem  etiam  certam  et  definitam  rationem 
inter  quinque  illos,  quos  sibi  observasse  visus  est,  pro- 
cessus intercedere  putat.  Statuit  enim  primum  ceUulae 
cuiusque  processum  foras  egredi  et  in  fibram  spinalem 
motoriam  abire;  secundum  commissuram  anteriorem  pe- 
netrare et  cum  cellulis  alterius  lateris  coniungi;  tertiam 
autem  seriem  cellulas  eiusdem  lateris  inter  se  coniun- 
gere;  ac  si  in  segmento  transverso  quartus  etiam  ap- 
pareat, eum  semper  retro  verti  et  alte  in  cornu  poste- 
rius penetrare. 

Transitus  autem  unius  processus  in  motorias  ner- 
vorum radices,  accuratissime  ille  a Bidder  descriptus, 
de  quo  iam  prius  multi  coniecturas  fecerant,  primum 
certo  et  distincte  a Wagner^)  observatus  est,  qui  se 
hunc  transitum  sub  forma  cylindri  axis  in  nervi  fibram 
duplici  margine  circumdatam  distincte  vidisse  affirmat. 
Kolliker®),  qui  prius  hanc  observationem  impugnavit, 
recentiore  tempore  concedit,  partem  aliquam  processuum 
in  nervorum  fibras  transire;  sed  idem  monet,  alios  eorum 
in  ramos  divisos  abire  et  inter  se  coniungi.  Atque  haec 
ramificatio  in  iis  praeparatis  ex  rana,  quae  secundum 
a Gerlach  inventam  methodum  carmino  imbuta  sunt, 

1)  1.  c.  p.  59  — 64.  — 2)1.  c.  p.  33. 

3)  1.  c.  p.  2—3. 

*)  Gotting.  gelehrt.  Anzeig.  1850.  Febr.  No.  4. 

3)  Gewebelehre  1859.  p.  281.  292. 

valde  distincte  apparet.  Bidder^)  tamen  eiusque  disci- 
puli^ praefracte  eam  (ramificationem)  exstare  negant, 
quum  dicunt  eiusmodi  ramificationes  arte  elfectas  esse, 
vel  corpuscula  telae  conjunctivae  falso  pro  cellulis  ner- 
veis  habita  esse.  Schroeder  van  der  Kolk,  qui, 
quantum  ex  eius  imaginibus  coniicere  licet,  originem  ra- 
dicum nervorum  ex  cellis  gangliosis  optime  vidisse  cen- 
sendus est,  non  quidem  directe  ramificationis  processuum 
mentionem  facit,  sed  concedit,  se  non  omnes  fibras  per- 
sequi potuisse  et  „inter  reticulatam conjunctionem  cel- 
larum multas  pertenues  fibras  observari,  quas  ulterius 
persequi  non  potuerit. 

JacuboTvitsch  Bidder  de  processibus  adsentit, 
qui  in  alteram  partem  per  anteriorem  commissuram  de- 
currant; sed  numerum  processuum,  quos  ipse  quoque 
ramificatos  vidit  1—8  (?)  esse  dicit. 

Hae  maiores  cellulae  motoriae  cornuum  anteriorum 
solae  cellulae  gangliosae  sunt,  quas  schola  Dorpatensis 
in  medulla  spinali  extare  concedit,  quum  ceteri  etiam 
cellulas  posteriorum  cornuum,  cellulas  gangliosas  esse 
dicunt.  Dorpatenses  dicunt  nullum  discrimen  interece- 
dere,  nec  forma,  nec  situ,  nec  ratione  chemica  inter 
parva  illa  corpuscula  in  posteriore  parte  medullae  spi- 
nalis, quae  alii  nervorum  cellulas  esse  autumant,  et  inter 
tenuissima  elementa  cellulosa,  quae  telae  conjunctivae 
accensenda  esse  constet.  Dicunt  ea  cellulas  esse  0,003 — 
0,004'"  in  diametro,  figurae  variae,  modo  processibus 
instructas,  modo  iis  destitutas,  quae  sine  certa  lege  per 
cineream  substantiam  propagatae  sint;  easque  elementa 
telae  conjunctivae  esse,  inde  potissimum  apparere,  quod 


0 1.  c.  p.  59. 

sine  intermissione  cum  cellulis  epithelii  ventriculorum 
cerebri,  canalis  centralis  et  processus  Piae  matris  co- 
haereant, et  quod  per  acidum  chromicum  flavum  colo- 
rem non  acceperint. 

Ac  negari  sane  nequit,  eiusmodi  elementa  plurima 
in  medulla  spinali  exstare,  sed  praeterea  ab  omnibus 
fere  viris  doctis  trans  sectionem  transversam,  quam  li- 
neam B id  der  extremum  finem  cellularum  gangliosa- 
rum  esse  dicit,  cellulae  descriptae  sunt,  quae  iis  quas 
Bidder  protulit  non  respondent. 

Ita  Schroeder  v.  d.  Kolk‘)  illustrissimi  Clarke* *) 
sententiae  de  eius  „vesicular  columns  “ adstipulans, 
praeter  motorias  tres  etiam  columnas  cellularum  gan- 
gliosarum  discernit,  quae  et  dispositione  et  ratione  quae 
inter  eas  et  certos  quosdam  fibrarum  ductus  intercedant, 
insignes  sint;  unam  ad  latus  posterioris  commissurae, 
alteram  mediam  inter  cornu  anterius  et  posterius,  ter- 
tiam in  ipso  cornu  posteriore.  Has  vero  columnas  non 
discretas  et  sejunctas  esse  putat,  sed  dicit  eas  et  secum 
et,  per  commissuras,  cum  altero  latere  cohaerere. 

Ex  his  cellulis  eae,  quae  ad  latus  posterioris  com- 
missurae positae  sunt,  quemadmodum  eas  Schroeder^) 
egregia  sua  imagine  ex  intumescentia  lumbali  vaccae 
repraesentat,  cellulis  motoriis  cornuum  anteriorum  si- 
miles sunt,  nisi  quod  et  aliquanto  minores  sunt  et 
figura  simpliciores  et  pauciores  processus  habent ; certe 
nihil  similitudinis  habent  cum  parvis,  ubique  dissemi- 

i)  1.  c.  p.  36. 

*)  Philos.  Transact.  1851.  p.  610. 

3)  1.  c.  Tab.  III.  fig.  10. 

natis  elementis  tetelae  conjunctivae.  Etiam  eae  cellulae, 
quae  extrinsecus  inter  anterius  et  posterius  cornu  sitae 
sunt,  multo  maiores  sunt,  quam  haec  corpuscula.  Ce- 
terum hic  ipse  Bidder  ‘)  cellulas  gangliosas  exstare 
concedit,  sed  in  certa  tantum  medullae  spinalis  regione, 
cervicali,  ubi  ex  iis  radices  n.  accessorii  oriri  verisi- 
mile esse  dicit. 

Sed  difficillime  a corpusculis  telae  copulativae  di- 
scernuntur parvae  illae  cellulae,  quae  in  ipso  cornu 
posteriore  occurrunt,  de  quarum  natura  nondum  satis 
expositum  est;  quamquam  omnes  fere,  praeter  Dorpa- 
tenses,  cellulas  gangliosas  eas  esse  autumant,  ut 
Schroeder  van  der  Kolk^),  Clarke®),  qui  eas  a 
latere  commissurae  per  quasdam  regiones  medullae  spi- 
nalis in  cornua  posteriora  adscendere  dicit,  praecipue  in 
intumescentiis;  deinde  Ko e lliker‘),  qui  putat,  has 
cellulas,  si  a parvitate  earum  discesseris,  nam  usque  ad 
0,008"'  descendere,  nihil  differre  a ceteris  cellulis  gan- 
gliosis.  Praeterea  Koelliker  loco,  quem  supra  at- 
tuli, singularum  quarundam  maiorum  cellularum  men- 
tionem facit,  quae  in  cinerea  substantia  cornuum  ante- 
riorum occurrant,  quas  Schroeder  quoque  memorat. 
Bidder  vero,  si  exstent,  cellulas  eas  esse  dicit,  quae 
inter  secandum  ex  aliis  partibus  vi  mechanica  trans- 
latae sint. 

Stilling^)  quoque  cellulas  gangliosas  cornuum  po- 

»)  1.  c.  p.  58.  — 2)  1.  c.  p.  34. 

3)  1.  c.  p.  612. 

■*)  Gewebelehre  1859.  p.  286. 

Neue  Unters.  etc.  p.  185. 194. 

steriorum  discernit  itemqne  Wagner* *)  et  Jacubo- 
witzch^). 

Hic  praeter  cellulas  motorias  et  sensitivas  sympa- 
thicas quoque  statuit  cellulas,  quas  describit  cellulas 
esse  duobus  tenuissimis  processibus  instructas,  quarum 
duo  exstent  genera:  alterum  exsistens  imprimis  in  me- 
dulla oblongata,  in  ponte  et  corporibus  quadrigeminis, 
in  medulla  spinali  usque  ad  conum  medullarem  differre 
ab  altero,  quod  in  gangliis  spinalibus,  in  ganglio  Gas- 
seri  et  in  commissura  corporum  quadrigeminorum  ex- 
sistat, parvitate,  maiore  pelluciditate,  contentis  cellularum 
et  marginibus;  sed  exacta  discrimina  cellularum  sym- 
pathicarum non  statuit  Jacubowitzsch. 

2.  De  ductibus  fibrarum  cinereae  substantiae. 

Ductus  fibrarum  originem  habent  ex  radiationibus 
anteriorum  et  posteriorum  radicum  nervorum,  propa- 
gatione processuum  cellularum  et  replicatione  fibrarum 
albae  substantiae  in  eam. 

Jam  quod  attinet  ad  ductus  fibrarum,  qui  ex  ra- 
dicibus nervorum  oriuntur,  Koelliker  tres  earum  du- 
ctus discernit,  quorum  intimus  per  albam  substantiam 
currat,  qui  ob  eam  rem  infra  memorabitur.  Medium 
ductum  retro  currere  dicit  et  usque  ad  basin  cornuum 
anteriorum  conspici  posse,  partim  etiam  in  rete  inex- 
tricabile fibrarum  nervorum  dilabi,  quod  praeter  regu- 
lares ductus  totam  cineream  substantiam  impleat.  Ex- 

q GQttinger  Nachrichten  1854.  No.  6.  p.  93. 

*)  1.  c.  p.  3 et  4. 

Gewebelehre  1859.  p.  186. 


31 


ternum  fibrarum  ductum  partim  directe  partim  arcuatim 
circa  cineream  substantiam  in  funiculos  laterales  currere 
dicit,  ubi  in  fibras  longitudinales  abeat.  De  hoc  fibra- 
rum ductu  alii  dubitant,  quum  eum  partim  omnino  ex- 
tare negent,  partim  aliter  describant.  Ita  Schroeder 
van  der  Kolk^)  externos  fibrarum  ductus  Koelli- 
keri  proprium  quoddam  systema  fibrarum  transversarum 
esse  autumat,  quae  fibrae  sicut  radii  e cinerea  sub- 
stantia prodeant  et  peripheriam  versus  partitae  in 
segmento  transverso  speciem  stellatam  medullae  dent. 
Has  fibras  oriri  ex  fibris  longitudinalibus,  quae  se  cir- 
cumflectant et  per  haec  spatia  ad  cineream  substantiam 
perveniant,  ubi  cum  reti  cellularum  se  coniungant,  ex 
quo  radices  anteriores  oriantur,  et  quod  plerumque  ab 
intimis  cellulis  proficiscantur,  saepe  fibras  transversas 
cum  radicibus  nervorum  se  decussatim  scindere. 

Stilling^),  qui  ipse  quoque  has  fibras  transversas 
memorat  et  in  dissertatione  sua  de  medulla  oblongata 
eximiam  earum  imaginem  exhibuit,  processus  cinerearum 
fibrarum  transversarum  medullae  spinalis  eas  esse  ait, 
institutas  ad  id,  ut  nervi  vasorum  nutritioni  et  ipsius 
medullae  et  partium  eius  inserviant;  quod  systema  iii 
medulla  oblongata  praecipue  explicatum  est. 

Haec  docti  Stilling  explicatio  similis  est  ei,  quam 
Lehnhossek  de  systemate  radiali  fibrarum  nervorum 
dedit,  nisi  quod  hic  fibras  primitivas  per  piam  matrem 

1)  1.  c.  p.  80. 

2)  Ueber  d.  Med.  oblong.  Tab.  I,  II;  Ueb.  d.  Text.  d.  Kiicken- 
markes  p.  2.  5.  8. 

3)  1.  c.  p.  41.  42. 

transire  et  sursum  in  plexum  piae  matris  abire  ait;  in 
bulbo  rhachitico,  ut  dicit,  retia  formant  ibique  ab  eo 
Processus  reticulares  nominantur. 

Etiam  Schilling^)  has  fibras  transversas  comme- 
morat; sed  fibras  nervorum  oblique  intrantes  esse  ait, 
quae  propter  hunc  ipsum  obliquum  decursum  dissectae 
sint,  ob  eamque  rem  saepe  non  usque  ad  peripheriam 
pertineant. 

Maximas  autem  in  hoc  genere  difficultates  praebet 
investigatio  de  decursu  radicum  posteriorum  ob  eamque 
rem  de  hac  ipsa  re  maxime  virorum  doctorum  sententiae 
in  diversas  partes  abierunt. 

Atque  eorum  quoque  Koelliker*)  descriptionem 
valde  specialem  et  artificiosam  dat,  quae  tamen,  num 
vera  sit,  omnes,  qui  huius  investigationis  difficultatem 
cognitam  habent , valde  dubitabunt.  Discernit  enim 
duos  fasciculos  fibrarum  radicum,  exteriorem  alterum, 
alterum  interiorem.  Atque  exterioris  pars  una  trans- 
versim  vel  in  obliquum  surgens  decurrit  per  albam 
substantiam  usque  ad  cornua  posteriora,  unde  parvi 
fasciculi  fibrarum  arcuatim,  partes  convexas  invicem 
sibi  obvertentes,  per  eam  partem  cinereae  substantiae, 
quae  a Kolando  substantia  gelatinosa  vocata  est,  de- 
currunt et  deinde  aut  ad  directionem  longitudinalem 
se  convertunt  (quas  Koelliker  fasciculos  longitudinales 
cornuum  posteriorum  vocat),  aut  in  partem  anteriorem 
abeunt,  ubi  partim  evanescunt,  partim,  quemadmodum 
Stilling  dicit,  se  ad  ductus  fibrarum  anteriorum  ra- 


‘)  1.  c.  p.  288.  289. 

dicum  nervorum  applicant,  qui  in  posteriores  radices 
procurrunt. 

Quo  porro  decurrant  fasciculi  longitudinales,  de- 
cernere Koelliker  non  audet,  sed  in  eam  inclinat 
sententiam,  ut  cum  Clarke  et  Stilling  statuat,  illas 
fibras  postea  rursus  in  directionem  horizontalem  se 
circumflectere  et  in  cornua  anteriora  et  commissuras 
abire ; partem  tamen,  ut  supra  statuit,  ad  funiculos  po- 
steriores se  applicare  dicit. 

Interiores  fibrarum  massas  cornuum  posteriorum 
Koelliker  statim  introrsum  ire  dicit  et  deinde  arcua- 
tim  in  partem  anteriorem  et  exteriorem  decurrere  ac 
sibi  visus  est  eas  in  anteriores  commissuras,  usque  ad 
posteriorem  catervam  cellularum  cornuum  anteriorum, 
sive  usque  ad  anteriorem  partem  funiculorum  lateralium 
persecutus  esse. 

Ceteri  de  decursu  posteriorum  radicum  cautius  in- 
dicaverunt, ut  Schroeder^)  van  der  Kolk,  qui  ha^nc 
sibi  disquisitionem  difficillimam  fuisse  fatetur.  Nititur 
autem  explicatio  eius  praecipue  praeparatis  ex  in- 
tumescentia lumbali,  unde  sponte  apparet,  eam  non  us- 
quequaque in  medullam  spinalem  quadrare.  Discernit 
autem  et  ipse  duos  fibrarum  ductus,  quorum  unum, 
nervos  sensitivos  continentem,  directe  sub  pia  matre  in 
cerebrum  adscendere  dicit,  alterius  fibras  arcuatim  in- 
trorsum ad  cineream  substantiam  decurrere,  ubi  usque 
ad  medium  cornu  posterius,  interdum  etiam  usque  ad 
basin  eius,  sicuti  ad  posteriores  commissuras  indagari 
possint.  Hic  fibras  in  catervam  cellularum  gangliosa- 


q 1.  c.  p.  40. 

rum  iuxta  commissuram  et  canalem  centralem  sitam 
evanescere  dicit,  ita  ut  transitus  earum  (fibrarum)  in 
eas  accurate  cognosci  non  possit.  Has  fibras  nervorum 
nervos  reflexorios  esse  putat,  quod  per  rete  cellularum 
gangliosarum  cum  anterioribus  radicibus  nervorum  spi- 
nalium cohaereant.  Praeterea  Schroeder  etiam  systema 
fibrarum  marginalium  describit,  quae  cinguli  forma 
(giirtelformig)  cornu  anterius  circumdent  et  praecipue 
cum  fibris  radiorum  medullae  et  posterioribus  radicibus 
cohaereant  et  in  centra  earum,  sicuti  in  posteriorem 
commissuram  evanescant. 

Etiam  Stilling*)  adscensum  partis  alicuius  ra- 
dicum sensitivarum  observavit  confirmatque  sententiam 
a Schroeder  datam,  ita  tamen,  ut  fibras  postea  rursus 
in  horizontalem  directionem  se  circumflectere  neque  di- 
recte in  cerebrum  abire  censeat. 

Bidder^)  eiusque  discipuli  hanc  sententiam  impro- 
bant, nec  minus  illam  a Koelliker  promulgatam  de 
radiatione  fibrarum  oblique  in  funiculos  laterales  decur- 
rentium. Ipse  unam  harum  fibrarum  partem  introrsum 
ire  ait  usque  ad  obscuras  illas  maculas,  quae  insulae 
similes  in  cornu  posteriore  occurrunt,  quum  altera  ar- 
cuatim  in  partem  anteriorem  vergat  'et  in  hominibus 
et  mammalibus  superiorum  ordinum  in  basi  cornu  an- 
terioris evanescat.  In  avibus  fibrae  fere  usque  ad  ipsas 
cellulas  gangliosas  procedere  dicuntur.  In  piscibus  vero 
et  amphibiis  ex  iisdem  cellulis  et  motorias  et  sensitivas 
fibras  radicum  oriri  se  vidisse  Owsjanikow®)  affirmat 

*)  Neue  Untersuchungen  p.  285. 

2)  1.  c.  p.  66.  85.  — De  med.  spin.  piscium. 

eiusque  rei  accuratam  descriptionem  dedit.  Maculas 
obscuras  Bidder  ait  in  segmento  longitudinali  apparere 
fasciculos  longitudinales,  compositos  ex  fibris  posterio- 
rum radicum,  quae  in  eos  intrent  et  deinde  rursus  de- 
serant et  ad  cornua  anteriora  decurrant. 

Etiam  de  natura  et  qualitate  substantiae  gelatinosae 
dubitatur  adhuc  et  diu  etiam  dubitabitur.  Hanc  enim 
claram  et  pellucidam  substantiam,  quae  secundum  varias 
investigandi  methodos  nunc  magis  granosa,  nunc  gelati- 
nosa vel  fibrosa  apparet,  Bidder  telam  coniunctivam 
esse  statuit  et  immaturam  quidem  et  non  explicatam, 
quum  ceteri  eam  primitivis  nervorum  fibris  constare 
autument,  quae,  multifariam  dissectae,  speciem  granu- 
losam et  fibrosam  praebeant,  ut  Stilling,  Koelliker, 
Schroeder  van  der  Kolk,  Jacubowitsch  ceteri;  sed  de 
cursu  fibrarum  dissentiunt.  Stilling  eas  ex  posterioribus 
radicibus  derivatas  esse  putat,  in  quam  sententiam  etiam 
Koelliker^)  inclinat.  Schroeder^)  van  der  Kolk 
quum  item  censeat  partem  nervorum  reflexoriorum  in 
eas  transire,  maximam  tamen  partem  eas  ex  fibris  lon- 
gitudinalibus constare  autumat,  quae  cellulas  gangliosas 
in  diversis  partibus  medullae  spinalis  inter  se  coniun- 
gant,  ut  coordinationem  motuum  efficiant.  Jacubo- 
witsch^)  imprimis  accurate  de  natura  substantiae  gela- 
tinosae exposuit.  Is  dicsernit  annulos  singulis  et  binis 
marginibus  circumdatos  in  segmento  transverso  (id  quod 
nisi  maxima  amplificatione  per  microscopium  fieri  non 
posse  videtur,  quum  haec  elementa,  Koelliker  iudice 


1)  1.  c.  p.  65.  — 1.  c.  p.  290. 

3)  1.  c.  p.  50.  51.  — 4)  1.  c.  p.  43. 

ad  summum  0,004"'  expleant)  eosque  sectiones  „von 
markhaltigen  und  marklosen  Axencylindem  “ esse  putat. 
Quod  ad  ductum  fibrarum  nervorum  attinet,  Jacubo- 
bitsch  censet  nervos  naturae  mixtae  esse  ob  eamque 
rem  processus  sensitivarum  et  sympathicarum  cellularum 
in  anteriores  radices  itemque  processus  cellularum  mo- 
toriarum, sed  paucos  tantum,  in  posteriores  radices 
transire  contendit. 

3.  De  commissuris. 

Propriam  quandam  speciem  ductuum  fibrarum  eae 
fibrae  efficiunt,  quae  non  in  eodem  latere  medullae  spi- 
nalis manent,  sed  ad  coniungendas  partes  eius  adversas 
destinatae  sunt.  Ac  de  numero  et  natura  harum  com- 
missurarum quamquam  valde  inter  se  dissentiunt  viri 
docti,  tamen  plerique  in  eo  consentiunt  ut  duas  veras 
commissuras  exstare  putent,  unam  anteriorem,  alteram 
posteriorem. 

Bidder*)  tantum  negat  posteriorem  commissuram 
exstare,  quum  fibras,  e quibus  ea  constat,  non  elementa 
nervea,  sed  fibrillas  telae  coniunctivae  esse  putat,  contra 
ac  Stilling,  Schroeder  van  der  Kqlk^),  Koelliker,  Clarke, 
Jacubowitsch , ceteri  statuunt,  qui  distincte  sibi  nervo- 
rum fibras  observasse  videntur.  Ac  Schroeder  iudice 
commissura  posterior  constat  tum  ex  fibris,  quae  ex 
cellulis  a latere  canalis  centralis  proficiscuntur,  tum  ex 
iis,  quae  ex  catervis  in  basi  cornuum  posteriorum  oriun- 
tur. Hi  ductus  inter  se  paralleli  in  alteram  partem  trans- 
currunt. Koelliker  has  commissurae  fibras  partim 

‘)  1.  c.  p.  47.  — 2)  1.  c.  p.  53. 

retrorsum  ire  et  se  cum  radicibus  sensitivis  coniungere 
ait,  partim  in  posteriorem  partem  funiculorum  latera- 
lium intrare,  unde  eas  ulterius  persequi  non  potuerit, 
partim  in  regiones  inter  ambo  cornua  positas  procur- 
rere, unde  singulae  usque  in  cornu  anterius  investigari 
possint. 

Sed  quum  Kolliker^)  de  posteriore  commissura 
fere  cum  ceteris  consentiat , de  anteriore  plane  a reli- 
quorum sententia  discedit,  quum  contra  atque  ceteri  om- 
nes statuunt,  commissuram  cineream  anteriorem  exstare 
praefracte  neget.  Haec  commissura  anterior  egregia  ima- 
gine expressa  est  in  dissertatione  aSchilling^)  scripta, 
ex  qua  praeclare  perspicitur,  quomodo  fibrae  eius  de- 
cussatim  se  scindant  ac  deinde  plus  minusve  directe 
per  albam  substantiam  usque  ad  cinereum  cornu  pene- 
trent, unde  partim  in  fibras  marginales  abeunt,  partim 
usque  ad  medium  cornu  investigari  possunt , sed  ita  ut 
nullae  cum  anterioribus  directe  se  coniungant. 

Schroeder^)  van  der  Kolk  huic  sententiae  ad- 
stipulatus  eo  eam  supplet,  quod  coniunctionem  earum 
cum  caterva  quadam  cellularum  gangliosarum  ad  latus 
interius  cornu  anterioris  describit.  Ipse  has  fibras  de- 
cussatas natura  sua  easdem  esse  censet  ac  fibras  trans- 
versas, quum  putat,  eas  fibras  longitudinales  recipere 
atque  ita  coniunctione  cum  reti  cellularum  gangliosarum 
perpetuitatem  motuum  efficere. 

Praeterea  St illing^)  in  substantia  cinerea  commissu- 
ram annularem  discrevit,  cuius  fibrae  canalem  centralem 

1)  1.  c.  p.  289.  — 2)  1.  c.  Tab.I.  ~ 3)1.  c.  p.  52. 

Stilling  u.  Wallach,  Unters.  iib.  d.  Text.  des  Riickenmarks. 
1842.  p.  23. 

circumeant.  Sed  eiusmodi  commissura  a nullo  cetero- 
rum observata  est,  ut  verisimile  sit,  Stillingin  erro- 
rem inductum  esse  fibrillis  telae  coniunctivae,  quae  an- 
nuli  forma  canalem  centralem  circumeunt  atque  epen- 
dymati adnumerandae  sunt. 

V.  DE  ALBA  SUBSTANTIA. 

Haec  de  qua  modo  diximus  cinerea  substantia  quasi 
cingulo  circumdata  est,  quae  incidente  luce  alba,  per- 
meante obscura  videtur  et  vulgo  alba  substantia  me- 
dullae spinalis  nominatur.  Adhibitis  sectionibus  trans- 
versis et  longitudinalibus  facile  perspicitur,  eam  maxi- 
mam partem  constare  ex  fibris  nervorum  cum  vasis 
nutrientibus  et  fundamento  telae  coniunctivae. 

Numerus  fibrarum  longitudinalium  ab  infima  parte 
ad  imam  augescit,  novis  semper  fibris  e cinerea  sub- 
stantia in  albam  transeuntibus,  id  quod  Schilling  in- 
primis  in  dissertatione  sua  accurate  demonstravit.  Hic 
autem  transitus  iudice  Schroeder  fit  per  fibras  trans- 
versas a cinerea  substantia  procurrentes,  quemadmodum 
iam  supra  expositum  est;  quumque  etiam  explicatum 
sit,  posteriores  quoque  radices  fortasse  ad  eam  forman- 
dam aliquid  conferre,  una  restat,  quae  memoretur,  sen- 
tentia a Kblliker*)  data,  quae  ad  peculiarem  funicu- 
lorum anteriorum  rationem  pertinet.  Hic  enim  ante- 
riorem medullae  spinalis  commissuram  natura  sua  ad 
albam  substantiam  pertinere  ait  eamque  decussationem 
funiculorum  anteriorum  esse  autumat,  quum  imae  eorum 
fibrae  se  circumflectant  et  ad  alterum  latus  transcurrant. 


q.  1.  c.  p.  287. 

unde  eae  per  cinereum  cornu  in  omnes  tres  albos  fu- 
niculos procurrant.  Ac  colligit  ex  hac  re  et  peculiari 
illa  ratione  anteriorum  radicum,  quam  ipse,  ut  supra 
memoratum  est,  observavit  „dafs  in  der  weissen  Com- 
missur  ein  Zusammenhang  stattfindet  von  longitudinalen 
Fasern  der  Vorderstrange  und  eines  Theiles  der  mo- 
torischen  Wurzeln,  verbunden  mit  einer  totalen  Durch- 
kreuzung.“ 

Bidder*)  in  opere  suo  anteriorem  commissuram 
albam  esse  dicit,  ita  tamen  ut  ipse  concedat,  hanc  suam 
significationem  ad  summum  in  aves  quadrare,  in  quibus 
commissura  illa  nervorum  fibras  medulla  refertas  con- 
tinet. Haec  eius  sententia  valde  similis  est  illi  a Schil- 
ling  prolata  et  plane  aliena  a Kolliker. 

Clarke^)  solus  simili  modo  anteriorem  commissu- 
ram decussationem  funiculorum  anteriorum  esse  censet. 
Ait  enim  in  descriptione  figurae  suae:  The  tvsro  dark 
oval  manes  in  front  of  the  spinal  canal  are  sections 
of  thick  bundles  cut  of  by  the  decussating  fibres  from 
the  anterior  white  columen. 

YI.  DE  FILO  TERMINALI. 

Infra  introitum  ultimi  nervi  spinalis  constat  me- 
dullam spinalem  celeriter  minorem  fieri.  Format  enim 
ibi  conum  medullarem  et  deinde  in  eam  partem  transit, 
quae  filum  terminale  nominatur.  Hoc  filum,  quod  in 
omnibus  animalibus  vertebratis  invenitur,  constat  ex 
sacculo  piae  matris  una  cum  vasis,  quae  cum  ea  con- 

q 1.  c.  p.  50. 

q Philos.  Transact.  1851.  Part.  II.  p.  619. 

iuncta  sunt  et  materia  quadam,  quae  specie  substantiae 
gelatinosae  est  similis,  de  qua  ob  eam  ipsam  rem  sicut 
de  illa  varie  iudicatur. 

Ac  primus  quidem  Remak^)  docuit  filum  hoc  non 
simpliciter  ligamentum  ex  tela  conjunctiva  constans 
esse,  quam  sententiam  inprimis  Hallerus  tuitus  est, 
sed  peculiarem  quandam  substantiam  continere.  Ac 
censet  illud  ex  granosis  corpusculis  et  pallidis  nervorum 
fibris  constare,  quae  quemadmodum  ex  disquisitionibus, 
quas  ipse  in  ovibus  et  suibus  instituit,  collegisse  sibi 
visus  est,  in  superiore  parte  in  ramos  laterales  fili 
transeant,  in  inferiore  tenue  rete  ex  fibris  compositum 
forment. 

Etiam  Koelliker’’)  id  ex  cellis  granosis  et  pallidis 
fibris  constare  censet;  ac  de  his  quidem  dubitat,  utrum 
pro  processibus  cellularum  an  tenuissimarum  fibrarum 
nervorum  habendae  sint;  sed  de  natura  earum  nervosa 
minime  dubitat,  ita  ut  aperte  Bidder*)  contradicat. 
Hic  autem  de  filo  summa  diligentia  quaesivit,  idque 
sane  iure,  quod  inde  firmissima  argumenta  peti  possunt, 
extare  in  medulla  telae  magnam  coniunctivae  partem. 
Nam  quum  ab  aliis  concessum  sit:  substantiam  eius 
eandem  esse  ac  materiam  gelatinosam,  quae  in  supe- 
riobus  medullae  spinalis  partibus  occurrat,  ipse  quum 
probat  filum  natura  sua  ad  telam  conjunctivam  perti- 
nere, simul  etiam  firmat  gelatinosam  substantiam  in 
universum  ad  hanc  telam  esse  accensendam. 


q Observ.  microso.  Berlin  1838.  p.  14. 

2)  1.  c.  p.  291. 

3)  1.  c.  p.  71. 

Discernit  igitur  in  filo  circa  canalem  centralem  cir- 
culares et  radiales  fibras  telae  conjunctivae,  granis  et 
cellulis  instructas,  quae  processibus  suis  ratione  modo- 
que corpusculorum  ossium  se  inter  se  coniungunt. 
Extra  hanc  materiam  aliam  obscuram  segregat,  quae 
et  ipsa  ex  sola  tela  conjunctiva  constat,  sed  tali,  quae 
dispositione  sua  partibus  superioribus  similis  sit,  ubi 
recipiendis  tubulis  albae  substantiae  longitudinaliter  de- 
currentibus inservit.  Praeter  structuram,  B id  der  iu- 
dice,  etiam  ratio  quae  inter  eas  et  reagentia  quaedam, 
ut  acidum  sulphuricum  dilutum,  intercedit,  aperte  de- 
monstrat eas  ad  telam  coniunctivam  pertinere.  Etenim 
acido  sulphurico  diluto  alfuso  eae  partes  clarae  fiunt 
et  turgescunt,  quum  elementa  nervea  et  obscuriora 
fiunt  et  exactos  retinent  margines.  Certe  negari  nequit 
difficile  esse  intelligere,  quales  essent  functiones  ele- 
mentorum nerveorum,  si  qua  hoc  loco  exstarent.  Ac- 
cedit quod  quae  alii,  ut  Schroeder  van  der  Kolk, 
de  gelatinosa  substantia  cornuum  posteriorum  protule- 
runt valde  labefactantur  si  demonstratum  est,  congruere 
eam  cum  substantia  fili.  Nam  si  nullae  hic  cellulae 
gangliosae  exstant,  materia  gelatinosa,  quae  hic  occur- 
rit non  potest  ex  fibris  copulativis  cellularum  ganglio- 
sarum  constare.  Ceterum  Schroeder  fili  terminalis 
obiter  tantum  mentionem  fecit. 

VII.  DE  CANALI  CENTRALI. 

Per  mediam  cineream  substantiam  canalis  currit, 
qui  a cavo  cerebri  proficiscitur  et  iam  Galeno  notus 
fuisse  videtur. 

Certo  ille  in  homine  primum  a Carolo  Stephan 
deprehensus  est  et  deinde  a multis  aliis,  quorum  non- 
nulli eum  abnormi  latitudine  esse  observarunt.  Sed 
invaluit  fere  ea  sententia,  ut  putarent  et  quum  exstaret 
canalis  ille,  et  quum  apertus  esset,  in  adultis  quidem 
hominibus,  causam  a morbo  esse  repetendam. 

At  inter  recentiores  Stilling  inprimis  contendit, 
in  hominibus  adultis  quoque  hunc  canalem  legitime 
apertum  esse,  et  si  quando  in  praeparatis  oblitteratus 
videretur,  causam  ex  eo  repetendam  esse,  quod  in  se- 
cando canalis  cultro  compressus  esset. 

Bidder'),  qui  se  hunc  canalem  in  bonis  praeparatis 
nunquam  non  vidisse  dicit,  idem  exacte  coagula  quae- 
dam in  lumine  eius  describit,  quae  quum  interdum  per 
fissuras  laterum  cum  substantia  medullae  spinalis  co- 
haereant, nonnullos  ut  viros  doctissimos  Koelliker^) 
et  Clark  e,  adducant  ut  falso  canalem  organice  clausum 
esse  putent. 

Ac  Stilling  iudice  canalis  ad  conum  medullarem 
in  unum  ex  sulcis  longitudinalibus  transit  et  in  homi- 
nibus quidem  in  anteriorem,  apud  mammalia  superiorum 
ordinum  in  posteriorem.  Koelliker  etsi  hunc  tran- 
situm in  rimam  longitudinalem  concedit,  tamen  infra 
eum  canalem  rursus  apparere  dicit  et  in  ultima  parte 
fili  evanescere. 

Intus  canalis  epithelio  cylindrico  obductus  est, 
simili  ei,  quod  est  in  ventriculis.  Constat  id  ex 
cellis  cylindricis  cum  nucleo,  quae  simplici  serie  ca- 
nalem circumdant.  Qui  ab  iis  proficiscuntur  processus 


1.  c.  p.  42.  — 2)  1.  c.  p.  290„292. 

primum  ab  H anno  ver  o^)  observati  sunt,  qui  eos, 
propter  fibras  ab  iis  procurrentes,  elementa  nervea 
esse  putat.  Bidder^)  vero  qui  transitum  harum  fibra- 
rum in  cellulas  parvas  vel  massam  informem  cinereae 
substantiae  observavit,  a contraria  sententia  profectus, 
hac  ipsa  fibrarum  illarum  ratione  nisus,  etiam  cellas, 
quae  cum  iis  coniunctae  sunt,  elementa  telae  coniun- 
ctivae  esse  censet.  Ad  ' latus  apertum  hae  cellulae 
ciliis  instructae  sunt,  quae  primum  abHannovero  in 
salamandra  et  rana  observata  sunt;  in  homine  Stilling 
ea  primus  certo  observavit.  In  rana  ciliorum  motio 
etiam  sine  praeparatione  videri  potest. 

lam  si  quaerimus,  quid  hucusque  microscopii  ope  in 
hac  re  effectum  sit,  negari  non  potest,  nondum  prae- 
stitum esse,  quod  iure  exspectari  posse  videbatur. 

Itaque  multi,  quod  de  eventu  desperabant,  relicta  hac 
via,  quam  ad  finem  ducere  posse  non  putabant,  aliam 
quandam  ingressi  sunt,  quum  ab  experimento  physio- 
logico proficiscerentur.  Hoc  multi  eorum,  quos  supra 
nominavimus,  eo  consilio  fecerunt,  ut  observationes  mi- 
croscopicas  quasi  supplerent;  nonnulli  autem  illam  alte- 
ram viam  plane  praetulerunt,  ut  qua  certissime  et  stru- 
ctura et  functiones  nervorum  centralium  cognosci  pos- 
sint, inter  quos  nominandi  sunt : Pflueger,  Schiff,  Bruecke, 
Brown  - Sequard,  Magendie,  Todd,  Bowmann,  Marshall- 
Hall  aliique  multi. 

Hi  viri  praecipue  aut  dissectione  ant  exstirpatione 
certarum  organi  centralis  partium  structuram  eius  in- 

1)  Ueber  d.  Text.  des  Nervensystems.  p.  20. 

2)  1.  c.  p.  45. 

dagare  se  posse  putabant.  Sed  haec  methodus  non 
minores  quam  microscopia  dubitationes  habet.  Nam 
ut  nihil  dicam  de  ipsius  operationis  difficultate,  sangui- 
nis iactura,  vulneris  irritatio  perturbatio  universarum 
corporis  functionum  et  tanti  momenti  sunt  et  tantopere 
rationem  fugiunt,  ut,  qui  ex  iis  oriuntur,  errores  vix 
vitandi  sint. 

lam  etsi  recte  observatum  est,  tamen  difficillimum 
est  ex  recte  observatis  recte  concludere.  Nam  quae- 
cunque in  nervorum  systemate  fiunt,  ea  ex  multiplici- 
bus momentis  oriuntur,  quae  singula  nec  perspicere 
nec  computare  possis;  quo  fit,  ut  ex  eadem  saepe  re 
duo  viri  diversa  concludant. 

Itaque  etsi  consensus  quaestionis  microscopiae  cum 
experimento  physiologico  quasi  ultimus  finis  haheri 
dehet,  tamen,  qui  hodiernus  huius  disciplinae  status 
est,  ambarum  methodorum  eventus  nondum  ita  coniungi 
possunt,  ut  id  de  quo  consentiant  verum,  de  quo  dis- 
sentiant falsum  esse  perhibeatur.  Ambae  potius  per 
se  viam  suam  persequi  debent,  ut  prosint  sibi  invicem 
neve  in  errorem  se  invicem  ducant. 

Ubi  aliquando  quaestio  ad  certum  quendam  finem 
perducta  erit,  tempus  erit  certos  eventus  colligere  et 
inter  se  comparare,  ut  quae  inter  eos  ratio  intercedat 
cognoscamus.  Quod  donec  factum  erit,  utraque  metho- 
dus per  se  sola  procedat  et  accuratissima  diligentia 
errores,  in  quos  incidere  facile  est,  vitare  studeat. 


VITA. 


JMatus  sum  Gustavus  Theodorus  Fritsch,  fidei  evan- 
gelicae  addictus,  die  V.  m.  Martii  a.  1838  Cottbusii,  patre 
Ludovico,  matre  Sophia  e gente  Kramsta.  Primo 
scholam  urbanam  adii,  ut  primis  litterarum  elementis  im- 
buerer et  hac  schola  relicta  ad  gymnasium  urbis,  quod  tunc 
sub  auspiciis  V.  D.  Reuscher  florebat,  transgressus  sum. 
Quum  in  quarta  hujus  gymnasii  classe  versabar,  anno  IXL 
magna  affectus  sum  calamitate:  pater  meus  dilectissimus, 
gravi  morbo  affectus  et  mox  morte  ablatus  est  optimis  vitae 
annis,  quod  quidem  et  hodie  lugeo  semperque  lugebo.  Patre 
mortuo,  familia  meaVratislaviam  transgressa  est,  ubi  gymna- 
sium St. Mariae  Magdalenae  adii,  sub  auspiciis V.D.Schoen- 
born  florens,  cui  viro  magna  me  debere,  grato  animo  pro- 
fiteor. Anno  deinde  LVI  maturitatis  testimonio  impetrato, 
Berplinum  me  contuli  et  a Decano  spectatissimo  Do  ve  inter 
cives  academicos  facultatis  philosophicae  receptus  sum. 

Per  tria  semestria  scholis  interfui  his:  111.  Do  ve  de 
physice  experimentali ; 111.  Peters  de  zoologia  generali 
et  speciali;  111.  E.  Mitscherlich  de  chemia  anorganica; 
111.  Braun  de  botanice  speciali;  Cei.  Schaum  de  entomo- 
logia  et  de  zoologia  medica;  111.  G.  Rose  de  mineralogia 
et  de  geognosia. 

Quibus  semestribus  peractis  Vratislaviam  redii,  ubi  a 
Decano  spectatissimo  Ben edi ct  in  album  facultatis  medicae 
inscriptus  sum.  Officiis  militaribus  impeditus,  quominus 
semestri  aestivo  scholis  interessem,  hieme  interfui  his:  111. 
Barkow  de  anatomia,  Cl.  Grosser  de  osteologia  et  syn- 
desmologia,  III.  Branifs  de  logice  et  psychologia. 

Deinde  Heidelbergam  transgressus  et  in  cives  acade- 
micos  universitatis  Ruperto-Carolinae  receptus  sum  a De- 
cano spect.  Hundeshagen. 

Per  duo  semestria  hac  in  universitate  disserentes  audivi 
viros  illustrissimos,  celeberrimos:  Helmholtz  de  physio- 
logia , N u h n de  anatomia  comparativa  et  topographica, 
Friedreich  de  pathologia  generali  et  speciali. 

His  semestribus  peractis  iterum  Berolinum  petivi,  ubi 
a Decano  spectatissimo  C as  per  in  album  facultatis  me- 
dicae inscriptus  sum. 

Scholis  interfui  his:  111.  Juengken  de  chirurgia  generali 
et  speciali,  de  vulneribus;  111.  G.  Mitscherlich  de  materia 
medica  et  remediis  excitantibus,  Cl.  Troschel  de  fasciis 
applicandis,  Cl.  Traube  de  auscultatione  et  percussione, 
111.  Virchow  de  pathologia  anatomica  speciali,  de  morbis 
congenitis,  111.  Frerichs  de  pathologia  et  therapia,  111. 
Langenbeck  de  aciurgia,  111.  Casper  de  medicina  fo- 
rensi, 111.  Schultz  - Schultzenstein  de  encyclopaedia, 
111.  Martin  de  tocologia,  111.  Reichert  de  evolutione 
corporis  humani. 

Exercitationibus  practicis  me  instituerunt  in  universitate 
Viadrina:  Cei.  Cohn  botanicis,  111.  Roemer  mineralogicis, 
111.  Barkow  arte  cadavera  rite  secandi;  in  Ruperto-Caro- 
lina:  Cl.  Nuhn  histologicis,  111.  Helmholtz  physiologicis, 
111.  Arnold  arte  cadavera  rite  secandi;  in  universitate 
Friderica  Guilelma:  111.  Langenbeck  operationibus  chir- 
urgicis, 111.  Virchow  cursu  demonstrativo  anatomiae  pa- 
thologicae. 

Scholas  frequentavi  clinicas  medicas  111.  Frerichs, 

chirurgicas  et  ophthalmiatricas  III.  Juengken,  111.  Lan- 
genbeck,  obstetricias  et  gynaecologicas  111.  Martin. 

Quibus  omnibus  viris  optime  de  me  meritis  quam  maximas 
ago  semperque  habebo  gratias. 

Tentaminibus  vero  et  philosophico  et  medico  nec  minus 
examine  rigoroso  superatis,  liceat  mihi  sperare,  fore  ut  hac 
dissertatione  cum  thesibus  palam  defensa  summi  in  medicina 
et  chirurgia  honores  rite  in  me  confei^antur. 


THESES 


1.  Cognitio  structarae  cerebri  et  medullae  spinalis 
maximi  momenti  est  ad  morbos  nervorum  et  cogno- 
scendos et  sanandos, 

2.  Irritamento  ingesti  tubuli  imprimis  efficitur,  ut  tra- 
cheotomiae  effectus  tam  parvus  sit. 

3.  Positio  parturientis  lateralis  in  tertia  partus  pe- 
riodo aptissima. 

4.  In  Batrachiorum  circulatione  sanguis  arteriosus  et 
venosus  non  tam  plane  est  seiunctus,  quam  Bruecke 
demonstrare  conatus  est. 

t 


